സര്ക്കാരിനെ അഭിനന്ദിച്ച് പി ജെ ജോസഫ് തൊടുപുഴ പതിറ്റാണ്ടുകളായി പരിഹരിക്കാതെ കിടന്ന പട്ടയപ്രശ്നത്തിന് ഒരു പരിധിവരെ ആശ്വാസമാണ് ഇത്രയും പേര്ക്ക് ഒരുമിച്ച് പട്ടയം കൊടുക്കാനായതെന്നും ഇതിന് സംസ്ഥാന സര്ക്കാരിനെയും ബന്ധപ്പെട്ട ഉദ്യോഗസ്ഥരെയും പ്രത്യേകം അഭിനന്ദിക്കുന്നതായും പി ജെ ജോസഫ് എംഎല്എ. തൊടുപുഴ മിനി സിവില് സ്റ്റേഷന് കോണ്ഫറന്സ് ഹാളില് സംഘടിപ്പിച്ച താലൂക്ക് പട്ടയവിതരണം ഉദ്ഘാടനം ചെയ്യുകയായിരുന്നു അദ്ദേഹം. പട്ടയം ലഭിച്ച ഭൂവുടമകള്ക്കിത് വലിയ പ്രയോജനകരമാണെന്നും എംഎല്എ പറഞ്ഞു. തൊടുപുഴ നഗരസഭാ വൈസ്ചെയര്മാന് ജെസി ജോണി അധ്യക്ഷയായി. വിവിധ രാഷ്ട്രീയ കക്ഷി നേതാക്കളായ വി വി മത്തായി, പി പി ജോയി, ജോണ് നെടിയപാല, ജിമ്മി മറ്റത്തിപ്പാറ, ഫിലിപ്പ് സ്റ്റീഫന് ചേരിയില്, പി എം നിസാമുദ്ദീന്, കെ കെ ഭാസ്കരന്, എം ജെ ജോണ്സണ്, പി പി അനില്കുമാര്, നഗരസഭാ കൗണ്സിലര് ജയലക്ഷ്മി ഗോപന് തുടങ്ങിയവര് സംസാരിച്ചു. തഹസില്ദാര് കെ എം ജോസുകുട്ടി സ്വാഗതവും ജോസ് കെ ജോസ് നന്ദിയും പറഞ്ഞു. തൊടുപുഴ താലൂക്കില് 255 പട്ടയമാണ് വിതരണം ചെയ്യുന്നത്. തൊടുപുഴ താലൂക്ക് ഓഫീസില്നിന്ന് 50 പട്ടയമാണ് ഇത്തവണ നല്കുക. കോടിക്കുളം 18, കുമാരമംഗലം 26, ആലക്കോട് ഒന്ന്, കരിങ്കുന്നം ഒന്ന്, വണ്ണപ്പുറം നാല് എന്നിങ്ങനെയാണ് നല്കുന്നത്. കരിമണ്ണൂര് ഭൂമി പതിവ് ഓഫീസില്നിന്ന് 205 പട്ടയമാണ് വിതരണം ചെയ്യുന്നത്. ഉടുമ്ബന്നൂര് 195, വണ്ണപ്പുറം ഒന്ന്, വെള്ളിയാമറ്റം ഒമ്ബത്. കോവിഡിന്റെ പശ്ചാത്തലത്തില് തൊടുപുഴ താലൂക്ക് ഓഫീസ്, കരിമണ്ണൂര് ഭൂമി പതിവ് ഓഫീസ് എന്നിവിടങ്ങളില്നിന്നുള്ള 10 പേര്ക്ക് മാത്രമാണ് ഉദ്ഘാടനത്തോട് അനുബന്ധിച്ച് നേരിട്ട് പട്ടയം കൈമാറിയത്. ബാക്കിയുള്ളവരെ മറ്റ് ദിവസങ്ങളില് അതത് ഓഫീസുകളിലേക്ക് വിളിച്ചുവരുത്തി പട്ടയം കൈമാറും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് എല്ലാവര്ക്കും ഭൂമിയും വീടും ഭൂമി കൈമാറാന് പ്രത്യേക ലാന്ഡ് ബാങ്ക് 63 കുടുംബത്തിന് കൂടി ഇനി സ്വന്തം ഭൂമി ഇനി സ്വന്തം ഭൂമി 530 പട്ടയങ്ങള് ഇന്ന് വിതരണം ചെയ്യും കേന്ദ്രത്തിനെതിരെ യുവതയുടെ പ്രതിരോധം നാടും നഗരവും നിശ്ചലമായി സുരക്ഷിതത്വത്തിന്റെ തണലില് ഇനി പുതിയ ലൈഫ് 14ന് പട്ടയമേള 13,500 പട്ടയം വിതരണം ചെയ്യും റവന്യൂ വകുപ്പിന്റെ 7 സേവനം ഇന്നുമുതല് ഓണ്ലൈനില്